**INDOKOLÁS**

**Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének módosításáról szóló rendelethez**

Kiskőrös Város Önkormányzata Képviselő-testületének az Önkormányzat Szervezeti és Működési Szabályzatáról szóló 24/2013. (XII.19.) önkormányzati rendeletének (a továbbiakban: SZMSZ) módosítását az alábbi változások indokolják.

**1. §**

.A közszolgálati tisztviselőkről szóló 2011. évi CXCIX. törvény (továbbiakban: törvény) 93. § (1) bekezdésének értelmében a nagypéntek munkaszüneti nap, ezért az SZMSZ-ben nem határozható meg ismételten a rendelkezés. A törvény normaszövege alapján a helyi önkormányzat képviselő-testülete rendelkezhet arról, hogy a képviselő-testület hivatala köztisztviselője számára a Közszolgálati Tisztviselők Napja, július 1-je, munkaszüneti nap.

**2. §**

Az Egészségfejlesztési Iroda tevékenységének működése érdekében szükséges szerepeltetni egy új kormányzati funkció kódot.

Kiskőrös Város Képviselő-testülete megalkotta Kiskőrös Város 2018. évi költségvetéséről szóló 3/2018. (II.15.) önk. rendeletét, amelyben a polgármesterre a hatásköröket ruházott át.

Kiskőrös Város Képviselő-testülete megalkotta a közösségi együttélés alapvető szabályairól szóló 19/2017. (X.26.) önkormányzati rendeletét, amelyben a jegyzőre hatáskört ruházott át. szükséges beépíteni a SZMSZ 4. számú mellékletébe és a melléklet címét módosítani.

Magyarország helyi önkormányzatairól szóló 2011. évi CLXXXIX. törvény 53. § (1) bekezdése b) pontja értelmében:

*„A képviselő-testület a működésének részletes szabályait a szervezeti és működési szabályzatról szóló rendeletében határozza meg. A képviselő-testület a szervezeti és működési szabályzatról szóló rendeletben rendelkezik:*

*b) a képviselő-testület átruházott hatásköreinek felsorolásáról”*

**3. §**

A rendelet hatálybalépéséről rendelkezik.